Puntala-rock

Puntala-rock on vuosittain Lempäälässä järjestettävä punk-festivaali. Se on punk-kulttuurin kannalta merkittävä, sillä muita vastaavia punkiin keskittyneitä rock-festivaaleja ei Suomessa järjestetä. Pääjärjestäjänä on Lempäälän karuselli ry (LeKa).

Puntala-rockin historia alkaa jo 1980-luvulta. 1990-luku oli hiljaiseloa, mutta vuonna 2000 tapahtuma palasi takaisin kalentereihin. Festivaali ajoittuu heinäkuun viimeiselle viikonlopulle. Festivaalialueena toimii Puntalan leirialue, joka sijaitsee noin 15 km Lempäälän keskustasta Pirkkalan suuntaan. Puntala-rock peruutettiin koronavuosina 2020 ja 2021.

Puntala-rockissa ei ole ikärajaa.

Aiheesta muualla
 Puntala-rockin verkkosivut.

Lempäälä
Punkfestivaalit
Punk Suomessa
Rockfestivaalit Suomessa